
Par papildu informāciju Nr.5


Ar šo sniedzam atbildes uz saņemto piegādātāja jautājumu par iepirkuma “Informatīvo un publicitātes pasākumu īstenošana projekta “Sabiedrības digitālo prasmju attīstība” ietvaros” nolikumu:

Jautājums. Nolikuma 4.6.3. punkts paredz, ka Pretendentam jāsniedz apliecinājums par finanšu apgrozījumu, klāt pievienojot peļņas - zaudējumu aprēķinu izdrukas no EDS par iepriekšējiem 3 gadiem, par kuriem Pretendentam bijis jāiesniedz gada pārskats. Ņemot vērā to, ka gada pārskati tiek iesniegti elektroniski, vai varam pievienot no gada pārskata izkopētas un atsevišķi parakstītas konkrētās lappuses, kas atbilst 4.6.3. punktā prasītajam vai ir jāpievieno pilnais gada pārskats ar norādi, kurā lappusē ir atrodama nepieciešamā informācija?

Atbilde. Lai Pasūtītājs pārliecinātos par Nolikuma 4.6.1., 4.6.2. un 4.6.3. apakšpunktā minēto prasību izpildi, Pretendents iesniedz pēdējā finanšu gada bilances izdruku no VID elektroniskās deklarēšanās sistēmas vai zvērināta revidenta apstiprinātu operatīvo bilanci (Nolikuma 4.6.1. un 4.6.2. apakšpunkti) un peļņas – zaudējumu aprēķinu izdrukas no EDS par iepriekšējiem 3 (trīs) gadiem (Nolikuma 4.6.3. apakšpunkts), papildus brīvā formā sagatavojot aprēķinu un tajā izmantotos skaitļus. Attiecīgi pretendenti ir tiesīgi iesniegt vai nu pilnus gada pārskatus, vai arī konkrētu sadaļu izdrukas no gada pārskatiem, kas attiecas uz augstākminēto Nolikuma apakšpunktos minēto prasību izvērtēšanu.

